**КУПОВИНА ПОРЕСКОГ ОБВЕЗНИКА У ПОСТУПКУ СТЕЧАЈА - ДУГОВИ**

Последице продаје стечајног дужника као правног лица регулисане су чланом 136 Закона о стечају („Сл. гласник РС“, бр. 104/09.....95/18) и то:

- Став 1 “После продаје стечајног дужника као правног лица, стечајни поступак се у односу на стечајног дужника обуставља“.

- Став 3 “Новац добијен продајом стечајног дужника, као и имовина стечајног дужника из става 2. овог члана, улази у стечајну масу у односу на коју се стечајни поступак наставља”.

- Став 4 “Стечајна маса региструје се у регистру стечајних маса који води орган надлежан за вођење регистра привредних субјеката и заступа је стечајни управник”.

- Став 6 “У регистру привредних субјеката и другиим одговарајућим регистрима региструју се промене (правне форме, оснивача, чланова и акционара и других података) на основу Решења из члана 133. став 13. овог закона, у складу са законом којим се уређује регистрација привредних субјеката.

**Поступак везан за пренос неплаћених пореских обавеза (неизмирених потраживања) након продаје:**

За сваког обвезника у поступку стечаја, за кога се утврди да је извршена продаја, пренос неплаћених пореских обавеза до датума правоснажности решења о обустави стечајног поступка, са основног ПИБ-а на ПИБ стечајне масе врши се доношењем Решења о преносу дуга (word документ).

Књижење решења о преносу неплаћених пореских обавеза у апликацији ЛПА се врши путем Р-налога, и то са основног ПИБ-а користећи шифре промета 21 (сторно пренети салдо дуг) и 23 (сторно пренети салдо камата), на ПИБ стечајне масе користећи шифре промета 11 (пренети салдо дуг) и 13 (пренети салдо камата).

Основ за пренос је правоснажно решење Привредног суда којим је обустављен поступак стечаја над стечајним дужником и настављен поступак стечаја над стечајном масом, заједно са уговором о купопродаји стечајног дужника као правног лица.

Потребно је новом обвезнику из купопродајног уговора, односно купцу стечајног дужника као правног лица, послати позив за доставу пореске пријаве због настанка пореске обавезе са даном правоснажности решења о обустави стечајног поступка, јер је исти купио и непокретности тако да је потребно наставити са задуживањем. Такође је потребно да стечајни управник поднесе пореску пријаву за престанак пореске обавезе са даном правоснажности решења о обустави стечајног поступка.

Обе пријаве се односе на исти ПИБ (основни ПИБ правног лица које је било у стечају и након куповине, наставља да постоји и даље као активно правно лице).

НАПОМЕНА: Уколико је правно лице купљено у поступку стечаја, дугови се преносе на ПИБ стечајне масе, а преплате у ванбилансну евиденцију на основном ПИБ-у правног лица.

По окончању поступка стечаја над стечајном масом и након брисања ПИБ-а стечајне масе из прописаног регистра, пренос неизмиреног потраживања у ванбилансну евиденцију врши се у складу са упутством **КЊИЖЕЊЕ ВАНБИЛАНСНА ЕВИДЕНЦИЈА - СТЕЧАЈ ОКОНЧАН БАНКРОТСТВОМ (НЕПЛАЋЕНЕ ПОРЕСКЕ ОБАВЕЗЕ – ЧЛАН 163А СТАВ 1. ТАЧКА 3. ЗПППА).**

За сваког обвезника потребно је формирати предмет који ће, да садржи:

1. Копију Решења Привредног суда којим се обуставља поступак стечаја и наставља над стечајном масом и уговор о купопродаји;
2. Преглед стања на дан продаје;
3. Решење о преносу дуга са основног ПИБ-а на ПИБ стечајне масе
4. Преглед стања након спроведених књижења.